2853 Ladbrook Way | Engel & Völkers Westlake Village
2853 Ladbrook Way Sherwood Country Club, CA
4 bed | 5 bath | 5,018 sf | 0.72 ac lot | offered at $3,495,000 Model Alek Wek en Amarula gedenk Wêreld-olifantdag
JY LEES NOU Model Alek Wek en Amarula gedenk Wêreld-olifantdag
Onthou jy nog dié Afrikaanse advertensies?
Wêreld-olifantdag word elke jaar op 12 Augustus gedenk. Hierdie jaar fokus Amarula, saam met een van Afrika se top-modelle Alek Wek, op die belangrikheid daarvan om die gedrag van olifante te verstaan.
Die Amarula-olifantnavorsingsprojek (AONP) wat onder leiding van prof. Rob Slotow van die Universiteit van KwaZulu-Natal (UKZN) is, word wêreldwyd as 'n leier op die gebied van Afrika-olifante se gedrag erken. Dié program het sy ontstaan in 2002 gehad en word deur die Amarula-trust, 'n organisasie sonder winsbejag, befonds.
Volgens Siobhan Thomson, Amarula se globale bemarkingswoordvoerder, is olifante die fokus van Amarula se navorsingprogram omdat hulle versot is op maroelavrugte wat in die somer ryp word.
FOTO: Die bekende Sudanese model Alek Wek speel in dié veldtog
Die navorsingsprogram betrek 'n verskeidenheid van navorsers en sluit veldstudies in, asook ontledings van data ontvang van GPS-toestelle wat aan olifante geheg word en hul bewegings elke 30 minute vaslê.
Die bevindings het reeds gehelp om te verstaan hoe olifante op versperrings soos heinings reageer, en wat gebeur wanneer dié versperrings verwyder word. Navorsers het ook ontdek dat olifante kieskeurig is wanneer dit kom by die bome waaraan hulle vreet en hulle weet olifantbulle en -koeie verskillend wei.
“Alles wat ons leer, kan aangewend word om die bewaring van olifante beter te bestuur,” het Thomson gesê.
Amarula het ook program ontwikkel wat jy van facebook kan aflaai sodat kykers ses olifante met halsbande kan volg terwyl hulle in die Nasionale Krugerwildtuin ronddwaal. Danksy beelde en videogrepe kan kykers hulle in die natuur sien en baie interessante feite oor olifantgedrag te wete kom.
IN DIE NUUTSTE SARIE:
In die September-uitgawe van SARIE ondersoek ons renosterstropery en die vroue wat hulle probeer beskerm.
Moenie dié spog-uitgawe misloop nie. Nou op die rakke!